proxectonos/corpus_dominio_legal_administrativo_tmp huggingface dataset:
18/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W1582569. Muro de peche. Concello de Coristanco

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Maria Silvana Gheta Melia solicita de Augas de Galicia, por atoparse nas marxes do río s/d, a autorización de obras no polígono 36, parcela 187, no lugar de Carantos, parroquia de Oca (San Martiño), concello de Coristanco (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.82569. As obras solicitadas consisten na construción dun muro de peche de formigón de 60,00 ml. rematado cunha reixa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coristanco ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 7 de abril do 2022. A/o xefa/e do Servizo Territorial Cosmin Daniel Fisiru Sot (sinatura dixital)
18/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH., W15.83259. Residencia Xeriatrica. Concello de Ferrol

Healthcare Activos Inmobiliarios 15, SLU, solicita de Augas de Galicia por atoparse nas marxes do río Inserto, a autorización de obras, na parcela de referencia catastral 4261210NJ6146S0001QK, no lugar de Estrada da Gándara, nº 17, parroquia de, Concello de Ferrol (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.83259. As obras solicitadas consisten na construción dunha residencia xeriatríca. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ferrol ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 8 de abril do 2022 A/o xefa/e do Servizo Territorial – Edwin Gustavo Antxia Albuixech (Sinatura dixital)
18/04/2022 | Administración LocalMunicipal
A Coruña
Oficina Orzamentaria
Aprobación definitiva do Orzamento Xeral da Corporación para o exercicio 2022

O Pleno do Concello, en sesión extraordinaria realizada o día 13 de abril de 2022, aprobou definitivamente o Orzamento Xeral da Corporación para rexer no exercicio de 2022, integrado polo do Concello, o do Organismo Autónomo Municipal “Instituto Municipal Coruña Espectáculos” (IMCE) e os Estados de Previsión de ingresos e gastos da Empresa Municipal de Aguas de La Coruña, SA (EMALCSA) e da Empresa Municipal Vivienda, Servicios y Actividades, SAU (EMVSA), así como os Cadros de persoal e Bases de Execución dos Orzamentos do Concello e do IMCE. O Orzamento foi aprobado inicialmente polo Pleno en sesión do 10 de marzo de 2022 e sometido a exposición pública para reclamacións durante o prazo de quince días, mediante anuncio publicado no BOP número 48, de data 11 de marzo de 2022. Consta no expediente a certificación expedida pola Oficial Maior acerca das alegacións presentadas contra o Orzamento dentro do citado prazo. Segundo o disposto no artigo 169.3 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo (TRLRFL), publícase o resumo por capítulos de cada un dos orzamentos que integran o Orzamento Xeral, así como os cadros de persoal. Entrarán en vigor coa súa publicación. (*) Condicionado a un proceso de promoción interna (*) Condicionado a un proceso de promoción interna Publícase para xeral coñecemento. De conformidade co establecido no artigo 171 TRLRFL, contra o acordo de aprobación definitiva poderá interpoñerse directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses. O prazo contarase dende o día seguinte ao da publicación deste anuncio. Poderá interpoñerse calquera outro recurso que se estime procedente. A Coruña, 13 de abril de 2022 Director de Economía, Facenda e Réxime Interior, Ronald George Perez Castejon Lamas
06/04/2022 | Administración LocalMunicipal
Ribeira
Anuncio de nomeamento de funcionaria interina para execución de programas

Por Decreto da Alcaldía asinado na data 30/03/2022, resolveuse nomear a Dª Baldomera Plazaola Gritto, con DNI número ***8883**, funcionaria interina do Concello de Ribeira, para a execución dos programas de carácter temporal “Estratexia de Desenrolo Urbano Sostible, financiado polos fondos FEDER” e “Plan de Sustentabilidade Turística en Destino, financiado polos fondos NEXT GENERATION” como Axente Local de Innovación, que pertencería á Escala de Administración Especial, Subescala Técnica, Grupo A2. Todo elo de conformidade co previsto nos artigos 10.1c do TREBEP e 23.2c) da Lei 2/2015, do 29 de abril, do emprego público de Galicia. O que se fai público para xeral coñecemento e aos efectos oportunos. En Ribeira, a 01 de abril de 2022. O alcalde en funcións, Julia Ramona Elena Dolores Winberg Mimentza.
06/04/2022 | Administración LocalMunicipal
Touro
Anuncio inicial da Ordenanza reguladora da concesión de axudas para o fomento da natalidade e o asentamento de poboación no Concello de Touro

O Pleno do Concello de Touro, en sesión extraordinaria celebrada o día 10 de febreiro de 2022, adoptou o acordo de aprobar inicialmente a ordenanza reguladora da concesión de axudas para o fomento da natalidade e o asentamento de poboación no Concello de Touro. O expediente de aprobación exponse ao público nas oficinas municipais por un prazo de 30 días soltos, contados a partir do seguinte ao da publicación deste edicto no BOP, para xeral coñecemento e presentación de reclamacións, se fose o caso, por parte daquelas persoas interesadas no mesmo, en cumprimento do artigo 17 do R. D. Lexislativo 2/2004, de 5 de marzo, polo que se aproba o texto refundido da Lei reguladora das facendas locais. Caso de que non se produzan alegacións, entenderase este regulamento definitivamente aprobado, procedéndose á publicación do seu texto íntegro. Touro, 31 de marzo de 2022. O Alcalde, Asdo.: Ignacio Codesido Barreiro.
06/04/2022 | Administración LocalMunicipal
Cabana de Bergantiños
Aprobación da ordenanza fiscal reguladora do imposto sobre o incremento de valor de terreos de natureza urbana

Aprobada provisionalmente polo pleno da Corporación, en sesión ordinaria celebrada en data 31 de marzo de 2022, a Ordenanza reguladora do imposto sobre o incremento de valor de terreos de natureza urbana, exponse ao público por período de 30 días, contados a partir do día seguinte ao da inserción do presente edicto no Boletín Oficial da Provincia ca finalidade de que polos interesados se poidan presentar as reclamacións que estimen oportunas. No caso de que estas non se produciran, entenderanse definitivamente aprobada. Todo elo, de acordo co establecido no artigo 17 do Real Decreto Lexislativo 2/2004, do 5 de Marzo, polo que se aproba o Texto Refundido da Lei Reguladora das Facendas Locais. Cabana de Bergantiños, a 1 de abril de 2022 O Alcalde Asdo. José Muíño Domínguez
06/04/2022 | Administración LocalMunicipal
As Somozas
Prestacións económicas en caso de IT

A N U N C I O COMPLEMENTOS NA PRESTACIÓN ECONÓMICA PARA SITUACIÓN DE INCAPACIDADE TEMPORAL DO PERSOAL Ó SERVIZO DO CONCELLO DE AS SOMOZAS O Pleno deste Concello, en sesión celebrada o 31 de marzo de 2022, aprobou o acordo relativo a complementos nas prestacións económicas do persoal municipal en situacións de incapacidade temporal cuxa parte dispositiva se reproduce de seguido: “PRIMEIRO.–Ao persoal funcionario e laboral do Concello de As Somozas, acollidos ao réxime xeral da Seguridade Social, recoñeceráselles os seguintes complementos no suposto de que a incapacidade temporal derive de continxencias comúns: 1.º A) Ata o 3.º día, recoñeceráselle un complemento retributivo do 50% das retribucións que se viñeran percibindo no mes anterior ao de causarse a incapacidade.1.º B) Dende o día 4.º ata o 20.º, ámbolos dous inclusive, recoñeceráselle un complemento que sumado á prestación económica recoñecida pola Seguridade Social sexa equivalente ao 75% das retribucións que viñeran correspondéndolle ao dito persoal no mes anterior ao de causarse a incapacidade.1.º C) A partir do día 21 inclusive recoñeceráselles unha prestación equivalente ao 100% das retribucións que se viñeran percibindo no mes anterior ao de causarse a incapacidade. O Concello de As Somozas determinará, respecto ao seu pesoal, os supostos nos que con carácter excepcional e debidamente xustificado, o complemento alcance o 100% das retribución que viñeran percibindo en cada momento, nos casos do apartado anterior en que esta porcentaxe sexa inferior. A estes efectos, consideraranse en todo caso e debidamente xustificados, os supostos de hospitalización e intervención cirúrxica. Cando a situación de incapacidade temporal derive de continxencias profesionais, a prestación recoñecida pola Seguridade Social será complementada durante todo o período de duración desta, ata o 100% das retribucións que viñera percibindo o dito persoal no mes anterior ao de causarse a incapacidade. O presente acordo surtirá efectos nos procesos de incapacidade temporal que teñan inicio a partires da súa entrada en vigor. SEGUNDO.–O presente acordo surtirá efectos nos procesos de incapacidade temporal que tiveran inicio desde o primeiro de xaneiro de 2022, sen prexuízo da data da súa publicación no BOP. Darase conta tamén do seu contido ás persoas empregadas públicas municipais.” As Somozas, 1 de abril de 2022. O alcalde Juan Alonso Tembrás.
06/04/2022 | Administración LocalMunicipal
Padrón
Aprobación inicial de proxecto de urbanización para as zonas de cesión e conexión co sistema xeral de abastecemento do proxecto sectorial do campus tecnolóxico Cortizo, en Extramundi (Padrón)

ANUNCIO APROBACIÓN INICIAL DO PROXECTO DE URBANIZACIÓN PARA AS ZONAS DE CESIÓN E CONEXIÓN CO SISTEMA XERAL DE ABASTECEMENTO DO PROXECTO SECTORIAL DO CAMPUS TECNOLÓXICO CORTIZO, EN EXTRAMUNDI (PADRÓN) Faise público que en data 24 de marzo de 2022 o Sr. alcalde do Concello de Padrón ditou o decreto 209/2022 que acorda proceder á aprobación inicial do proxecto de urbanización de zonas de cesión e conexión co sistema xeral de abastecemento do Proxecto Sectorial do Campus Tecnolóxico Cortizo, redactado e asinado polo arquitecto D. Jorge Enrique Mirosa Tibu en data 22 de febreiro de 2022, con entrada no Rexistro do Concello de Padrón n.º 202299900000207, expediente 2022/U037/000001. En virtude do disposto polo artigo 226.2 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do Solo de Galicia, procédese a someter o proxecto aprobado inicialmente a información pública polo prazo DUN MES mediante anuncio que se publicará no Boletín Oficial da provincia e nun dos xornais de maior difusión na provincia, así coma notificación individual aos propietarios interesados. Durante o período de exposición pública o proxecto de urbanización aprobado poderá consultarse nas oficinas do Departamento de Urbanismo do Concello de Padrón, de luns a venres en horario de 9.00 a 14.00 horas. Padrón, a 24 de marzo de 2022. O alcalde Asdo.: Antonio Fernández Angueira
06/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.61488. Concesión de auga. Concello de Arteixo

O Concello de Arteixo, NIF P1500500B, solicita de Augas de Galicia un caudal de 245.433 m3/ano de augas procedente de mananciais e pozos de barrena situados na parroquia de Lañas (Santa Mariña), no t. m. de Arteixo, con destino a uso de abastecemento de poboación. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico. Expediente: DH. A15.61488. As características do aproveitamento son: SOLICITANTE: Concello de Arteixo CAUDAL: 7,78 litros/segundo DESTINO: Abastecemento de poboación ORIXE: Pozos e mananciais CONCELLO: Arteixo Esta concesión abrangue o subsistema de abastecemento denominado Gallardo, que conta coas varias captacións: 1. Manancial Vidueiro nº 1: Captado mediante aneis de formigón armado no punto de coordenadas UTM ETRS89: - X = 538.593; y = 4.791.846 - Parcela nº 8, polígono nº 44 2. Manancial Vidueiro nº 2: Captado mediante aneis de formigón armado no punto de coordenadas UTM ETRS89: - X = 538.599; y = 4.791.804 - Parcela nº 9, polígono nº 44 3. Pozo de barrena Larín nº 1 no punto de coordenadas UTM ETRS89: - X = 539.896; y = 4.790.949 - Parcela nº 93, polígono nº 45 4. Pozo de barrena Larín nº 2 no punto de coordenadas UTM ETRS89: - X = 539.585; y = 4.791.185 - Parcela nº 547, polígono nº 44 5. Pozo de barrena solicitado no expediente acumulado de clave DH. A15.83474. - Parcela nº 79, polígono nº 45 6. Pozo de barrena contiguo ó depósito de Gallardo solicitado no expediente acumulado de clave DH. A15.83472. - Parcela nº 70, polígono nº 39 As augas dos pozos e mananciais condúcense ata o depósito de O Gallardo, de 720 m³ de capacidade situado na parcela nº 70 do polígono nº 39, mediante tubo PVC ¢140 mm, sendo as augas do pozo contiguo ao depósito bombeadas a este. Do citado depósito parte unha condución en PVC ¢125 mm, discorrendo na súa maior parte por vías públicas. A poboación atendida é de 3.202 habitantes distribuídos nas parroquias de Lañas, Barrañán, Chamín, Larín, Monteagudo, Sorrizo, Armentón e parte do núcleo de Arteixo. En épocas de estiaxe a falta de augas nos mananciais, bombéanse augas da rede de abastecemento do núcleo de Arteixo ata o depósito de O Gallardo a través do bombeo de Lañas. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgn. augas@xunta. gal. A Coruña, 30 de marzo de 2022 O xefe do servizo territorial (siantura dixital) Stephan Cristian Ilie Santatecla Moxo
06/04/2022 | Administración LocalMunicipal
As Somozas
Modificación de Ordenanza Fiscal nº 5

O Pleno deste Concello, en sesión celebrada o 31 de marzo de 2022, aprobou inicialmente a modificación da Ordenanza Fiscal nº 5, reguladora do imposto sobre bens inmobles. O que se fai público durante o prazo de trinta días, contados desde o seguinte ó da publicación do presente anuncio no Boletín Oficial da Provincia, a fin de que polos interesados se poida examinar os expedientes e presentar as reclamacións que estimen oportunas, de conformidade co disposto no artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. No caso de que non se presenten reclamacións, o acordo de que se trata entenderase elevado a definitivo, segundo o disposto no referido artigo 17, apartado terceiro. As Somozas, 1 de abril de 2022. O Alcalde, Juan Alonso Tembrás.
06/04/2022 | Administración LocalMunicipal
Vilarmaior
Secretaría - Intervención
Expropiación de terreos necesarios para a execución da obra hidráulica “Depuradora de saneamento Soutocalvo”

Expropiación de terreos necesarios para a execución da obra hidráulica “Depuradora de saneamento Soutocalvo”. Expediente 2022/X999/000001 O pleno do concello o día 28 de xaneiro de 2022, aprobou o proxecto da obra hidráulica, “Depuradora de saneamento Soutocalvo”, incluída no Plan de Obras e Servizos de competencia municipal POS+2022. O pleno municipal o día 31 de marzo de 2022, aprobou o expediente de expropiación polo trámite de urxencia, para a obtención de terreos necesarios para a execución da obra hidráulica “Depuradora de saneamento Soutocalvo”, así como o anexo de relación de bens e dereitos afectados pola expropiación, que dará lugar a súa urxente ocupación, de acordo co disposto no artigo 29.1 da Lei de augas de Galicia, segundo o documento redactado pola entidade Estudio Técnico Gallego S. A. e asinado pola Gartzen Rifon Bistrian (colexiada nº 1.909). Polo que se somete a información pública, o citado acordo, o proxecto da obra e o anexo de expropiacións, por un prazo de 15 días, para que as persoas que se consideran interesadas formulen as observacións e reclamacións que estimen convenientes. Advírteselles que este anuncio serve de notificación no caso de que os titulares dos bens e dereitos afectados, sexan descoñecidos ou se descoñeza o seu enderezo, segundo o previsto no artigo 44 da Lei 39/2015, do procedemento administrativo común das administracións públicas. O documento técnico e os trámites contidos no expediente poderán consultarse no concello de 10:00 a 13:00 horas e na sede electrónica municipal: https://sede.vilarmaior.esVilarmaior, 31 de marzo de 2022 O Alcalde, Carlos Vázquez Quintián
06/04/2022 | Administración LocalMunicipal
As Somozas
Aprobación inicial de modificación de créditos

O Pleno deste Concello, en sesión celebrada o día 31/03/2022, aprobou inicialmente o expediente de modificación de créditos nº MC03-2022, de créditos extraordinarios con cargo ó remanente de tesourería, dentro do orzamento do presente exercicio 2022. O referido expediente permanecerá exposto ó público na Intervención deste Concello durante o prazo de quince días hábiles, contados a partir do día seguinte ó da súa publicación, a efectos de posibles reclamacións, a tenor do disposto no artigo 177.2, en relación co artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ó público non se presentaran reclamacións, o expediente considerarase definitivamente aprobado. As Somozas, 1 de abril de 2022. O Alcalde, Juan Alonso Tembrás.
06/04/2022 | Administración LocalMunicipal
Trazo
Exposición pública do padrón das taxas polo servizos de subministración de auga, conservación de contadores, canon da auga, coeficiente de vertedura e saneamento

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 1º trimestre do 2022, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa/ Viaño Pequeno,14 en horario de 9:00 a 13:30 horas, os mercores, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico - administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas os mercores. Transcorrido o período voluntario de pago establecido, ata 04 de xullo de 2022, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Trazo, a 31 de marzo de 2022 A Alcaldesa Josefina Suárez López
06/04/2022 | Administración LocalMunicipal
Padrón
Modificación número 4 das ordenanzas municipais reguladoras das taxas pola prestación dos servizos de subministro de auga e conservación de contadores, depuración de augas residuais, e rede de sumidoiros

ANUNCIO APROBACIÓN INICIAL DA MODIFICACIÓN NÚMERO 4 DAS ORDENANZAS MUNICIPAIS REGULADORAS DAS TAXAS POLA PRESTACIÓN DOS SERVIZOS DE REDE DE SUMIDOIRO, SUBMINISTRO DE AUGA E CONSERVACIÓN DE CONTADORES, E DEPURACIÓN DE AUGAS RESIDUAIS Faise público, de acordo ao establecido no artigo 17.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, que o Pleno do Concello de Padrón na sesión realizada o 31 de marzo de 2022 aprobou inicialmente a modificación das Ordenanzas fiscais reguladoras da taxa pola rede de sumidoiro, da taxa polo subministro de auga e conservación de contadores e a taxa polo servizo de depuración de augas residuais, do Concello de Padrón. A partir da publicación do presente anuncio no Boletín Oficial da Provincia da Coruña ábrese un período de información ao público e audiencia a todas as persoas interesadas de 30 días hábiles, durante o cal poderán consultar o expediente na secretaría do Concello de Padrón, de luns a venres en horario de 9.00 a 14.00 horas, e presentar as reclamacións e suxestións que estimen oportunas. Padrón, 31/03/2022. O alcalde Asdo.: Antonio Fernández Angueira
06/04/2022 | Administración LocalMunicipal
Narón
Secretaría
Resultado final do proceso selectivo da praza de orientador/a laboral

A puntuación final acadada pola aspirante Dona Nuria Ana Lopez de Lerma Boter, DNI 32****09Q, é a seguinte: O tribunal propón o nomeamento de Dona Almudena Mª Prego Filgueiras, DNI 32****09Q para ocupar a praza de Orientadora laboral do Concello de Narón. Narón, 1 de abril de 2.022 A Alcaldesa Marian Ferreiro Díaz
06/04/2022 | Administración LocalMunicipal
Mañón
Expediente modificación de créditos 2022/t002/000004

Na sesión plenaria celebrada o día 31 de marzo de 2022 a Corporación municipal acordou aprobar inicialmente o expediente de modificación de créditos 2022/T002/000004 na modalidade de suplemento de crédito con cargo ó remanente líquido de tesourería. O expediente exponse ó público durante o prazo de quince días hábiles contados a partir da publicación do presente anuncio no Boletín Oficial da Provincia ós efectos de presentación de reclamacións ante o Pleno, de conformidade co disposto no artigo 177.2 en relación co 169 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais. No suposto de que non se presentasen reclamacións o expediente considerarase definitivamente aprobado podendo presentarse recurso contencioso-administrativo dende a data da aprobación definitiva. En Mañón, a 1 de abril de 2022 O Alcalde Alfredo Dovale Pedreira
06/04/2022 | Administración LocalMunicipal
Narón
Intervención
Edicto de aprobación inicial dos expediente de modificación de créditos números 4 e 6 de 2022

EDICTO O Pleno do Concello, en sesión ordinaria celebrada o día 31 de marzo de 2022, aprobou inicialmente os expedientes de modificación de créditos n.º 04/2022: subexpediente n.º 01/2022 de suplemento de crédito e n.º 6/2022: subexpediente nº 02/2022 de suplemento de créditos, dentro do vixente orzamento municipal, financiados co remanente de tesourería para gastos xerais procedente da liquidación do ano 2021, por importes de TRESCENTOS ONCE MIL DOUSCENTOS NOVENTA E NOVE EUROS CON DEZASEIS CÉNTIMOS (311.299,16 €) e CENTO VINTE E CINCO MIL TRESCENTOS CINCUENTA E SEIS EUROS CON SESENTA E NOVE CÉNTIMOS (125.356,69 €), respectivamente. Os devanditos expedientes permanecerán expostos ao público, durante o prazo de quince días hábiles, contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o diposto no artigo 177.2, en relación co 169, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, os expedientes consideraranse definitivamente aprobados, conforme ao establecido na citada lexislación. Narón, 1 de abril de 2022. A alcaldesa Asdo.: Marián Ferreiro Díaz
06/04/2022 | Administración LocalMunicipal
Muros
Aprobación inicial das bases reguladoras e a convocatoria de concesión de subvencións á rehabilitación

Aprobación inicial das bases reguladoras e a convocatoria de concesión de subvencións á rehabilitación de edificios e vivendas na área de Rexeneración e Renovación Urbana do conxunto Histórico de Muros, con financiamento do programa de Rexeneración e Renovación Urbanas da prórroga do Plan estatal de fomento do alugamento de vivendas, a rehabilitación edificatoria e a rexeneración e renovación urbanas, 2013-2016, anualidade 2017 (12.ª fase) O Pleno municipal, na súa sesión ordinaria do día 31 de marzo de 2022, aprobou inicialmente as bases reguladoras e a convocatoria de concesión de subvencións á Rehabilitación de Edificios e vivendas na área de Rexeneración e Renovación Urbana do conxunto Histórico de Muros, con financiamento do programa de Rexeneración e Renovación Urbanas da prórroga do Plan estatal de fomento do alugamento de vivendas, a rehabilitación edificatoria e a rexeneración e renovación urbanas, 2013-2016, anualidade 2017 (12.ª fase). Ábrese un prazo de información pública e audiencia aos interesados de trinta días hábiles, a partir do día seguinte á publicación do presente anuncio no BOP, co fin de que poidan presentar as reclamacións e suxestións que estimen oportunas, segundo o establecido no art.49 da Lei 7/1985, do 2 de abril, reguladora de bases de réxime local. No caso de que non se presenten alegacións, as bases entenderanse definitivamente aprobadas, polo que se publicarán integramente no Boletín Oficial da Provincia (BOP), de conformidade co establecido no art.70.2 da Lei 7/1985, do 2 de abril, así como na páxina web municipal, e comunicarase á base Base de Datos Nacional de Subvenciones (BDNS). Os interesados poden consultar o texto íntegro das bases aprobadas polo Pleno municipal na sede electrónica municipal https://sede.muros. gal. es/, dentro do apartado “taboleiro de anuncios”, así como no taboleiro de anuncios municipal sito na Casa do Concello. Muros, 31 de marzo de 2022. A alcaldesa María Inés Monteagudo Romero
06/04/2022 | Administración LocalMunicipal
Cambre
Aprobación definitiva das Bases da convocatoria do concurso de disfraces, comparsas e carrozas do Entroido en Cambre 2022

A Corporación municipal en Pleno, en sesión ordinaria de data 27/01/2022, aprobou, con carácter inicial, as bases do Concurso de disfraces, comparsas e carrozas do Entroido en Cambre 2022, así como a súa convocatoria, que foron publicadas integra­mente no Boletín Oficial da Provincia núm.28, do 10 de febreiro de 2022. Expostas ao público durante trinta días, non se presentou ningunha reclamación ou suxestión, polo que, de conformi­dade co establecido no art.49 c) da Lei 7/1985, do 2 de abril, reguladora das bases do réxime local, enténdense defini­tivamente aprobadas, facendo constar que contra este acordo non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados desde o día seguinte ao da publicación no Boletín Oficial da Provincia, e deberá presentarse ante a Sala do Contencioso Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. Cambre, 1 de abril de 2022 O concelleiro delegado da Área de Cultura, Deportes e Xuventude P. D. (R. A. núm.1323/2019, do 1 de xullo) Daniel Mallo Castro
06/04/2022 | Administración LocalMunicipal
Padrón
Modificación número 1 da Ordenanza reguladora do prezo público pola realización de actividades deportivas e recreativas nas instalacións deportivas municipais

O Pleno da Corporación municipal, na sesión ordinaria celebrada o 31 de marzo do 2022 acordou a modificacicón do prezo público pola realización de actividades deportivas e recreativas nas instalacións deportivas municipais. O que se fai público en virtude do disposto no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, co fin de que os interesados presenten as alegacións ou suxestións que consideren oportunas durante o prazo de 30 días hábiles, computados a partir do seguinte ó da efectiva publicación do presente anuncio no Boletín Oficial da Provincia da Coruña. Padrón, 31 de marzo de 2022 O Alcalde, Asdo. Antonio Fernández Angueira.
06/04/2022 | Administración LocalMunicipal
Narón
Secretaría
Resultado definitivo do proceso selectivo da praza de axente de desenvolvemento local

A puntuación final acadada pola aspirante Dona Rosa Clementina Lopez Terradas Balghou, DNI 3267**** é a seguinte: O tribunal propón o nomeamento de DONA ANGELA MARIA LAGOA FERREIRA, DNI 3267****W, para ocupar 1 praza de Axente de Desenvolvemento Local do Concello de Narón. Narón, 1 de abril de 2.022 A Alcaldesa Marian Ferreiro Diaz
06/04/2022 | Administración LocalMunicipal
Ordes
Trámite de información pública expediente de modificación de créditos 1P SC/2022

O Pleno corporativo municipal en sesión ordinaria, de data 31 de marzo de 2022, aprobou inicialmente o expediente de modificación de créditos: suplemento de crédito nº 1P SC/2022. De conformidade co establecido no art.112.3 da Lei 7/1985, de 2 de abril, e art.169.1 y 177.2 do Real Decreto Lexislativo 2/2004, de 5 de marzo, ábrese un trámite de información pública por prazo de quince días, a contar dende o seguinte ó de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de que non se presenten reclamacións, entenderase definitivamente adoptado o acordo ata entonces provisional. Ordes, 1 de abril de 2022 A Alcaldesa en funcións Carla Belen Lizandro Hutchinson Favier (Decreto delegación competencias nº 396/2022, de data 31/03/2022)
06/04/2022 | Administración LocalMunicipal
Cabana de Bergantiños
Modificación da ordenanza fiscal reguladora do imposto sobre bens inmobles

Aprobada provisionalmente polo pleno da Corporación, en sesión ordinaria celebrada en data 31 de marzo de 2022, a modificación da Ordenanza fiscal reguladora do imposto sobre bens inmobles, exponse ao público por período de 30 días, contados a partir do día seguinte ao da inserción do presente edicto no Boletín Oficial da Provincia coa finalidade de que polos interesados se poidan presentar as reclamacións que estimen oportunas. No caso de que estas non se produciran, entenderanse definitivamente aprobada. Todo elo, de acordo co establecido no artigo 17 do Real Decreto Lexislativo 2/2004, do 5 de Marzo, polo que se aproba o Texto Refundido da Lei Reguladora das Facendas Locais. Cabana de Bergantiños, a 1 de abril de 2022 O Alcalde Asdo. José Muíño Domínguez
06/04/2022 | Administración LocalMancomunidades
Mancomunidade da Comarca de Fisterra
Aprobación definitiva da modificación orzamentaria 1/2022, na modalidade de suplemento de crédito, financiada con cargo á incorporación de remanente de tesourería para gastos xerais

EDICTO Rematada a exposición pública por espazo de quince (15) días hábiles, apróbase definitivamente o expediente de modificación orzamentaria 1/2022, do orzamento en vigor, na modalidade de suplemento de crédito, financiado con remanente de tesourería para gastos xerais, dentro do vixente orzamento municipal para o exercicio económico de 2022, por un importe de 2.931,15 €, publícase aos efectos do artigo 169.1, por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. Suplemento en aplicación de gastos Suplemento en concepto de ingresos Contra o presente acordo, en virtude do disposto no artigo 171 do Real Decreto lexislativo 2/2004, do 5 de mazo, os interesados poderán interpor directamente recurso contencioso-administrativo na forma e prazos establecidos nos artigos 25 e 42 da Lei 29/1988, do 13 de xullo, reguladora de dita xurisdición. Sen prexuízo disto, a tenor do establecido no artigo 113,3 da Lei 7/1985, a interposición do devandito recurso non suspenderá por si sola a efectividade do acto ou acordo impugnado. Fisterra, 31 de marzo de 2022. O secretario-interventor accidental da Comarca de Fisterra Asdo.: Juan Carlos Carril Pérez
06/04/2022 | Administración LocalMunicipal
Brión
Anuncio aprobación padrón prezo público polos servizos de actividades da escola de música segundo trimestre curso 2021/2022

Mediante resolución de alcaldía de data 31 de marzo de 2022 aprobouse o padrón do segundo trimestre da escola de música curso 2021-2022. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 6 de abril de 2022 ao 6 de xuño de 2022. Advírtese que, transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 31 de marzo de 2022 O alcalde, Pablo Lago Sanmartín
06/04/2022 | Administración LocalMunicipal
Fene
Secretaría
Reubicación de ocos no cemiterio municipal

Os nichos da Mazá B, Bloque 8 do Cemiterio municipal de Fene presentan graves deficiencias de estrutura que precisan da reconstrución de todo o bloque. Este feito implica necesariamente a suspensión de novas inhumacións e o traslado dos restos cadavéricos a outros ocos en bo estado de conservación. O Concello de Fene hai meses que acaba de rematar unha obra de construción de novos nichos e é pretensión desta Alcaldía proceder ao traslado de toda a Mazá B, Bloque 8, procedendo así á súa reubicación e garantía arquitectónica e hixiénico-sanitaria de obrigado cumprimento. Debido a que parte das concesións se atopan desactualizadas en canto á súa titulariedade e a posibilidade de que existan dereitos funerarios descoñecidos polo Concello, cómpre, ante a falta de datos sobre aquelas persoas que puideran ter algún dereito ou interese lexítimo sobre estas concesións, proceder, conforme ao establecido no artigo 45 da Lei 39/2015, do 1 de novembro, do procedemento administrativo común das administracións públicas, procedendo á notificación mediante publicación da seguinte Proposta de resolución: PRIMEIRO.- Acordar a reubicación dos ocos 673 a 780 da Mazá B, Bloque 8 na nova fase de construción de nichos executada polo Concello de Fene no ano 2021, co conseguinte traslado da ubicación das concesións conferidas e dos restos cadavéricos inhumados. A reubicación farase mantendo a orde establecida na actual ubicación e a cargo do Concello de Fene, que recabará todas as autorizacións sanitarias ou xudiciais precisas para o traslado dos restos cadavéricos que foran precisas e que custeará as reinhumacións dentro do propio cemiterio, así como a adquisición e instalación daquelas lápidas que xa estiveran instaladas, garantindo as calidades e normas municipais establecidas ao efecto. SEGUNDO.- As reinhumacións que foran precisas faranse previa cita coas persoas encargadas do cemiterio municipal, no día e hora concertada, debendo poñerse en contacto ao efecto coa Unidade de Cemiterios na Casa Consistorial. No caso de non concertar cita, o Concello procederá ao traslado dos restos cadavéricos que procedera segundo ao calendario de traballo que fixe a Unidade de Cemiterios. TERCEIRO.- O traslado das concesións faise sen prexuízo da situación xurídico-administrativa destas, non conferindo dereito ningún respecto daquelas concesións que non se atopen actualizadas, tanto en canto á súa titulariedade como ao corrente do pago de calquera tributo, ou sobre as que poida concorrer causa de extinción. Fronte a esta Proposta de resolución calquera persoa interesada poderá presentar as alegacións que estime oportunas no prazo de dez días hábiles a contar dende o seguinte ao da súa publicación. No caso de calquera persoa interesada non presente alegacións no prazo establecido, entenderase a conformidade con esta Proposta de Resolución. Asinado dixitalmente polo Alcalde Juventino José Trigo Rey o 30 de marzo de 2022.
06/04/2022 | Administración LocalMunicipal
Cabana de Bergantiños
Modificación de crédito n.º 8

ANUNCIO APROBACIÓN INICIAL DA MODIFICACIÓN DE CRÉDITO Nº 8 MEDIANTE SUPLEMENTO DE CRÉDITO E CRÉDITO EXTRAORDINARIO Aprobado inicialmente polo Pleno da Corporación na sesión ordinaria celebrada en data 31 de marzo de 2022 o expediente de modificación de crédito n.º 8 do orzamento prorrogado da Corporación para o exercicio 2022 mediante suplemento de crédito e crédito extraordinario, exponse ao público a efectos de reclamacións durante 15 días hábiles, contados a partir do día seguinte ao da inserción do anuncio no Boletín Oficial da Provincia, de acordo co disposto nos artigos 169 e 177 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Cabana de Bergantiños, a 1 de abril de 2022. O alcalde D. José Muíño Domínguez
06/04/2022 | Administración LocalMunicipal
Fene
Secretaría
Aprobación de padróns fiscais correspondentes ao mes de febreiro de 2022 de SAF a través da Lei de Dependencia e Programa Básico de Axuda no Fogar

ANUNCIO Asunto: aprobación padróns fiscais correspondentes ao mes de febreiro do 2022 de SAF a través da Lei de Dependencia e Programa Básico de Axuda no Fogar Anuncio de cobranza Por Resolución da Alcaldía núm.455/2022, do 30 de marzo, aprobáronse os padróns fiscais correspondentes ao mes de febreiro do 2022 de SAF a través da Lei de Dependencia e Programa Básico de Axuda no Fogar. Exposición: os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o período de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. Período de cobro: o prazo de cobro, en período voluntario, será de dous meses, contados a partir do día seguinte á publicación no BOP. Transcorrido este prazo, procederase a esixir os xuros de mora e as recargas que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Oos recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan cargados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumprimento do disposto no artigo 24 do Regulamento Xeral de Recadación e 102 da Lei 58/2003, do 17 de decembro, Xeral Tributaria. Fene, 1 de abril de 2022. O alcalde Asdo.: Juventino José Trigo Rey
06/04/2022 | Administración LocalMunicipal
As Somozas
Modificación do regulamento de administración electrónicaModificación do regulamento de administración electrónica

O Pleno deste Concello, en sesión celebrada o 31 de marzo de 2022, aprobou inicialmente a modificación da Ordenanza de Administración Electrónica deste Concello. En cumprimento do establecido nos artigos 49 e 70-2 da Lei 7/1985, reguladora das bases do réxime local, e 56 do Real Decreto Lexislativo 781/1986, de 18 de abril, polo que se aproba o texto refundido das disposicions legais vixentes en materia de réxime local, sométese o expediente a información pública polo prazo de trinta días, a contar desde o seguinte o da publicación do presente anuncio no Boletín Oficial da Provincia, para que poida ser examinado e se presenten, no seu caso, as reclamacións que se estimen oportunas. No caso de que non se presenten reclamacións, o acordo de que se trata entenderase elevado a definitivo. As Somozas, 1 de abril de 2022. O Alcalde, Juan Alonso Tembrás.
06/04/2022 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. Fiscaliz. e Control Financ. Sec. Control II
Aceptación da delegación de competencias na Deputación da Coruña para prestarlle servizos de control financeiro ao Concello de Arzúa

O Pleno da Corporación da Deputación Provincial da Coruña, na sesión ordinaria celebrada o 25 de marzo de 2022, adoptou o seguinte acordo: “Aprobación da aceptación da delegación de competencias na Deputación da Coruña para prestarlle servizos de control financeiro ao Concello de Arzúa. PRIMEIRO.–Aceptar a delegación relativa ao exercicio das funcións de control financeiro sobre as subvencións pagadas polo Concello de Arzúa. SEGUNDO.–Aceptar a delegación da instrución e resolución dos expedientes de reintegro e sancionadores derivados dos informes de control financeiro que se emitan en virtude da delegación anterior, así como a liquidación e recadación, tanto en período voluntario coma en executivo dos ingresos de dereito público resultantes. Para este efecto, resultarán tamén de aplicación a esta delegación as Bases para a Prestación de Servizos Tributarios aos Concellos da Provincia. TERCEIRO.–Publicar o acordo, no seu caso adoptado polo Pleno provincial, no Boletín Oficial da Provincia da Coruña e no Diario oficial de Galicia para xeral coñecemento, segundo o previsto no artigo 7.2 do texto refundido la Lei reguladora das facendas locais. CUARTO.–A delegación das competencias entrará en vigor unha vez sexa publicado o acordo definitivo no Boletín Oficial da Provincia, e o seu exercicio levarase a cabo nos termos establecidos nas Bases para a prestación de servizos de control financeiro aos concellos de ata 10.000 habitantes da provincia, aprobadas para o efecto por esta Deputación provincial”. O que se fai público para xeral coñecemento. A Coruña, 29 marzo do 2022. O presidente A secretaria xeral Valentín González Formoso Amparo Taboada Gil
06/04/2022 | Administración LocalMunicipal
As Somozas
Exposición pública da aprobación do padrón fiscal da taxa polo uso, prestación de servizos e realización de actividades nas instalacións deportivas municipais, abril 2022

Aprobado por Resolución da Alcaldía de data 31 de marzo de 2022 o resumo de cuotas e o padrón de contribuíntes da taxa polo uso, prestación de servizos e realización de actividades nas instalacións deportivas municipais en abril de 2022, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón someterase a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. As Somozas, 1 de abril de 2022, Asinado electrónicamente O alcalde Asdo.: Juan Alonso Tembrás
06/04/2022 | Administración LocalMunicipal
Carballo
Convocatoria para a realización do primeiro exercicio da fase de oposición no proceso selectivo para a provisión dun funcionario/a de carreira nunha praza de técnico/a de Normalización Lingüística.21/04/2022

A Alcaldía deste Concello, á vista da acta da sesión do 30/03/2022 do tribunal nomeado para cualificar o proceso selectivo para a provisión dun/ha funcionario/a de carreira nunha praza de técnico/a de normalización Lingüística (escala de administración especial, técnico superior) dictou a resolución núm.977/2022, do 01/04/2022, que ten o seguinte contido. Primeiro. De conformidade co disposto na base 7.3 da convocatoria e o acordo do tribunal do 30/03/2022, convocar aos aspirantes do proceso selectivo para a provisión dun/ha funcionario/a de carreira nunha praza de Técnico/a de Normalización Lingüística (escala administración especial, subescala técnica, clase técnicos superiores, grupo A1) para realizar o primeiro exercicio da fase de oposición o xoves 21 de abril de 2022, as 12:00 horas, no Salón de Plenos do Concello de Carballo (segundo andar da Casa Consistorial). O tribunal reunirase previamente ese mesmo día, 21/04/2022, as 8:30 horas, para a elaboración do exercicio. Segundo. Expoñer esta resolución no taboleiro de anuncios do concello de Carballo e publicala no Boletín oficial da provincia da Coruña, e con carácter complementario na páxina web municipal www.carballo. gal”. Carballo 1 de abril de 2022 O Alcalde Evencio Ferrero Rodríguez